རྒྱ་ནག་གི་སྤྱི་ཚོགས་ནང་སྐུ་དྲག་ཟེར་བ་ཡོད་མ་རེད།ཉི་མ་གཅིག་གི་རིང་ལ་འབྱོར་ལྡན་ཆགས་པ་དང།ཁྲིམས་འགལ་གྱི་ལས་ཀ་བྱས་ནས་ཧོབ་སྟེ་ཕྱུག་པོ་ཆགས་པ་དེ་འདྲ་མ་གཏོགས་ཡོད་མ་རེད།རྒྱ་ནག་གི་ལོ་རྒྱུས་ཐོག་མི་མང་དང་གཞུང་གི་བར་ལ་རྩོད་པ་བྱུང་ནས་ག་དུས་ཡིན་ཡང་བདེ་འཇགས་མེད་པའི་གནས་སྟངས་ཤིག་རེད།དེར་བརྟེན་ལོ་རྒྱུས་སྨྲ་བ་ཚོས་འཛམ་གླིང་སྟེང་རྒྱ་ནག་དེ་མི་མང་གིས་གཞུང་ལ་ངོ་རྒོལ་བྱས་པ་མང་ཤོས་དེ་ཆགས་ཀྱི་ཡོད་པ་རེད་ཅེས་དང།བོད་དེ་ཆབ་སྲིད་གཅིག་པུ་ཙམ་མ་ཟད།ལོ་རྒྱུས་དང།གོམས་གཤིས།ཐ་ན་གླུ་གཞས་སོགས་ཀྱི་ཐོག་ནས་རང་བཙན་ཡིན་པ་དང།རྒྱ་ནག་དང་ཁྱད་པར་ཆེན་པོ་ཡོད་པ་ཞིག་རེད་ཅེས་འགྲེལ་བརྗོད་གནང་སོང།